Diari Oficial de la Generalitat Valenciana


Sumari del DOGV 7483, del 11-03-2015 (2015/2224)

ORDE 5/2015, de 9 de març, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar d'urgència-diagnòstic.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2224


Data del document
:   09-03-2015

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 5/2015, de 9 de març, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar d'urgència-diagnòstic. [2015/2224]  
La Llei Orgànica 1/1996, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil, encarrega a les administracions públiques competents en matèria de protecció de menors, l'adopció de mesures preventives i protectores que garantisquen la seua assistència moral i material.  
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana tracta de garantir en el sector de la infància el desenrotllament d'actuacions tendents a la protecció i promoció del benestar dels menors i les menors.  
Al seu torn el Govern Valencià, per mitjà de Decret 93/2001, de 22 de maig, modificat pel Decret 28/2009, de 20 de febrer, va aprovar el Reglament de Mesures de Protecció Jurídica del Menor a la Comunitat Valenciana. Entre les esmentades mesures de protecció es troba l'acolliment familiar, pel qual la guarda d'un menor l'exercix una persona o família que assumix les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral.  
  
L'acolliment familiar en les seues modalitats de simple i permanent, realitzat per família extensa o afí, o per família educadora, podrà, segons l'article 50 del mencionat reglament, ser remunerat com a compensació dels gastos ocasionats per la cura i atenció del menor, en els termes i condicions establits en la normativa específica reguladora d'este tipus d'ajudes.  
D'altra banda, la Llei 12/2008, de 3 de juliol de 2008, de la Generalitat, de Protecció Integral de la Infància i l'Adolescència de la Comunitat Valenciana, establix que la Generalitat, bé directament o a través de les entitats locals i de les institucions col·laboradores privades, prestarà a les persones acollidores la col·laboració que fa falta per a fer efectius els objectius de l'acolliment, en funció de les necessitats que presenta el menor, de les característiques de l'acolliment i de les dificultats per al seu exercici.  
L'article 116.2 de l'esmentada Llei 12 /2008 distingix, quant a la vinculació amb la família o persona acollidora, dos modalitats d'acolliment familiar: en família extensa i en família educadora.  
Al seu torn, entre els acolliments en família educadora, l'article 46.2 del Reglament de Mesures de Protecció Jurídica del Menor, aprovat per Decret 93/2001, de 22 de maig, del Govern Valencià i modificat per Decret 28/2009, de 20 de febrer, del Consell, especifica que els acolliment simples en família educadora tindran la consideració d'acolliments d'urgència-diagnòstic quan la seua finalitat siga la d'atendre en un ambient familiar les necessitats bàsiques del menor durant el període necessari per a demanar la informació necessària per a proposar la mesura de protecció més beneficiosa per al menor o, si és el cas, el retorn amb els seus pares o tutors.  
Per mitjà de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015 es van convocar entre altres les prestacions econòmiques individualitzades per acolliments familiars d'urgència-diagnòstic per al primer semestre de 2015. Una vegada resoltes totes les sol·licituds de prestacions econòmiques individualitzades presentades a l'empara de l'esmentada convocatòria, no s'han esgotat els crèdits consignats per a finançar-les.  
A través d'esta orde es convoquen de prestacions econòmiques individualitzades dirigides a persones o nuclis familiars que duguen a terme acolliments familiars d'urgència-diagnòstic en el segon semestre de 2015, així com a subvencionar els gastos ocasionats per acolliments del primer semestre que no hagen sigut objecte de subvenció.  
  
  
  
ORDENE  
  
Article 1. Objecte  
Esta orde té per objecte aprovar les bases reguladores de concessió de les prestacions econòmiques individualitzades per acolliment familiar d'urgència i diagnòstic corresponents al segon semestre de 2015, i als acolliments del primer semestre d'esta modalitat que no hagen sigut objecte de subvenció per mitjà de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015.  
  
Article 2. Convocatòria  
S'aprova la convocatòria de prestacions econòmiques individualitzades per acolliment familiar d'urgència i diagnòstic que es regiran pel que disposen les bases establides en l'annex I d'esta orde, junt amb els models de sol·licitud, que acompanyen esta orde.  
  
Article 3. Finançament  
1. Les ajudes previstes en la present convocatòria s'abonaran a càrrec del capítol IV, a través de la línia de subvenció T 6732 del programa pressupostari 313.30 «Menor» dels pressupostos de la Generalitat per a l'exercici 2015.  
2. Per Resolució del 17 de febrer de 2015, de la consellera de Benestar Social, es va donar publicitat als crèdits per mitjà dels quals s'havien de finançar les prestacions econòmiques individualitzades per acolliment familiar d'urgència-diagnòstic, la consignació pressupostària inicial de les quals va ser de 454.769,85. D'este crèdit, ha resultat un excedent de 224.122,85 ?, una vegada resoltes totes les sol·licituds de prestacions econòmiques individualitzades per acolliment familiar d'urgència-diagnòstic presentades a l'empara de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent per a l'any 2015. En conseqüència, el crèdit total màxim per a finançar les ajudes convocades i regulades per mitjà de la present orde és de 224.122,85 ?.  
  
2. Els esmentats crèdits tenen caràcter limitador i no podran concedir-se subvencions una vegada que estos s'hagen esgotat.  
3. Els aspectes regulats en esta orde s'aplicaran sense perjuí de totes les normes que regisquen el règim jurídic pressupostari de l'Administració de la Generalitat.  
  
Article 4. No subjecció a polítiques de competència  
Les ajudes concedides per mitjà d'esta norma no necessiten notificació a la Comissió Europea, per no reunir tots els requisits de l'article 107.1 del TFUE, per tractar-se d'una ajuda de caràcter social i ser el beneficiari de la subvenció una persona física.  
  
  
DISPOSICIÓ ADDICIONALS  
  
Única. Models  
A esta orde s'acompanyen els models següents:  
1.Sol·licitud d'ajuda (annex II).  
2.Document de domiciliació bancària (annex III).  
  
  
DISPOSICIONS FINALS  
  
Primera. Instruccions  
S'autoritza la Secretaria Autonòmica de Servicis Socials i Solidaritat, la Subsecretaria i la Direcció General de Servicis Socials i Menor, a elaborar les instruccions d'aplicació d'esta orde.  
  
Segona. Entrada en vigor  
Esta orde entrarà en vigor el mateix dia de la publicació en el Diari Oficial de la Comunitat Valenciana  
  
Tercera. Recursos contra la convocatòria  
Contra les bases de la present convocatòria, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puguen interposar qualsevol altre recurs que estimen pertinent.  
No obstant això, prèviament es podrà interposar potestativament recurs de reposició en el termini d'un mes comptat des de l'endemà de la publicació, d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 9 de març de 2015  
  
La consellera de Benestar Social  
ASUNCIÓN SÁNCHEZ ZAPLANA  
  
  
  
ANNEX I  
Bases reguladores  
  
CAPÍTOL I  
Objecte, sol·licitants, compatibilitat, import i fiscalitat de les ajudes  
  
Primera. Objecte  
Les ajudes econòmiques regulades en les presents bases estan destinades a subvencionar els costos directes i indirectes derivats de la disponibilitat per a realitzar acolliments familiars simples d'urgència-diagnòstic de menors en situació de tutela i/o guarda per la Generalitat, en famílies educadores, així com els gastos de manutenció dels menors acollits en la dita modalitat d'acolliment familiar, en el segon semestre de 2015, i aquells del primer semestre que no hagen sigut objecte de subvenció per mitjà de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015.  
  
Segona. Requisits per a l'obtenció de la subvenció i forma de comprovació  
Les persones beneficiàries hauran de complir, a més dels requisits establits en la Llei 38/2003, de 17 de novembre, General de Subvencions, els requisits següents:  
- Estar inscrits en el Registre de Famílies Educadores amb anotació de la seua especialització en la modalitat tècnica d'acolliment d'urgència-diagnòstic.  
- Dur a terme un acolliment familiar d'urgència-diagnòstic, previst en l'article 46.3 del Decret 93/2001, de 22 de maig, del Govern Valencià, pel qual s'aprova el Reglament de Mesures de Protecció Jurídica del Menor a la Comunitat Valenciana, o estar disponibles per a realitzar un acolliment d'esta modalitat.  
  
Tercera. Compatibilitat amb altres ajudes  
1. Les ajudes regulades en estes bases seran compatibles amb les concedides a l'empara de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015 i de l'Orde 27/2014, de 16 de desembre, de la Consellería de Benestar Social, per la qual es regulen i convoquen les prestacions econòmiques individualitzades per a gastos extraordinaris per acolliment familiar en família educadora per a l'any 2015, en els supòsits següents:  
a) Quan estes s'hagen percebut amb motiu d'acolliments no corresponents a la modalitat d'urgència i diagnòstic.  
b) Quan estes s'hagen percebut amb motiu d'acolliments d'urgència-diagnòstic que continuen vigents en el segon semestre de 2015 o que no hagen sigut tinguts en compte per a determinar l'import de la prestació.  
2. Les famílies educadores d'urgència-diagnòstic que realitzen un acolliment familiar d'una altra modalitat però mantinguen la seua disponibilitat per a acolliment d'urgència i diagnòstic, podran percebre l'ajuda en concepte de disponibilitat sempre que la Direcció Territorial de la Consellería de Benestar Social constate que l'esmentada disponibilitat no queda minvada per l'acolliment d'un o uns menors en una altra modalitat d'acolliment.  
3. Les ajudes regulades en esta orde són incompatibles amb les percebudes pel mateix concepte procedents d'altres administracions públiques.  
4. Les sol·licituds de residents a la Comunitat Valenciana amb menors acollits mitjançant una resolució de l'entitat pública d'una altra comunitat autònoma no podran ser ateses, excepte en el cas que s'hagen assumit per la Generalitat les mesures de protecció adoptades per aquella.  
  
Quinta. Import de les ajudes  
1. La quantia de l'ajuda es determinarà en funció del nombre de menors que els beneficiaris estiguen disposats a acollir en la modalitat d'acolliment d'urgència-diagnòstic en el segon semestre de 2014, segons allò que s'ha especificat en la sol·licitud, d'acord amb l'escala següent:  
a) Disponibilitat per a l'acolliment urgència-diagnòstic d'un menor: 4.344 ?.  
b) Disponibilitat per a l'acolliment simultani d'urgència-diagnòstic de fins a dos menors: 7.964 ?.  
c) Disponibilitat per a l'acolliment simultani d'urgència-diagnòstic de tres o més menors: 10.679 ?.  
2. Si els sol·licitants han rebut una prestació econòmica individualitzada per acolliment familiar d'urgència-diagnòstic per al primer semestre de 2015 a l'empara de l'Orde 26/2014, de 16 de desembre, de la Consellería de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015 i han acollit algun dia de l'esmentat període un nombre més gran de menors del que es va tindre en compte per a concedir-los la prestació, a la quantitat anterior se sumarà la quantitat resultant de multiplicar per 15 - el nombre de dies en què s'ha produït esta circumstància. En el cas que per a concedir la prestació s'haja tingut en compte exclusivament la disponibilitat, per no estar la persona beneficiària acollint, es considerarà que el nombre de menors que es va tindre en compte per a concedir la prestació va ser u.  
  
  
Sexta. Règim fiscal d'estes ajudes.  
Les prestacions econòmiques individualitzades per acolliment familiar de menors regulades en la present orde podran ser objecte d'exempció i/o deducció fiscal en els termes que preveu la normativa específica que siga aplicable.  
  
CAPÍTOL II  
Iniciació del procediment  
  
Sèptima. Iniciació del procediment  
El procediment s'iniciarà per sol·licitud de la persona interessada i s'ajustarà al que establix la present orde i, amb caràcter general, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Octava. Forma i lloc de presentació de la sol·licitud  
1. Les sol·licituds d'ajudes d'esta convocatòria es presentaran en el model que figura en l'annex II  
2. Els models de sol·licitud es trobaran a disposició de les persones sol·licitants en les direccions territorials de la Consellería de Benestar Social; així com en les oficines PROP i pàgina en la web de la Generalitat.  
3. Les sol·licituds es presentaran, junt amb la documentació requerida en la base següent, en el Registre de la Direcció Territorial de la Consellería de Benestar Social de la província de residència de la persona sol·licitant, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Documentació que han de presentar els interessats  
1. Junt amb les sol·licituds referides en l'apartat anterior s'haurà d'aportar, si és el cas, el model de domiciliació bancària que consta en l'annex III, que servirà per a acreditar la titularitat del compte a través del qual el beneficiari desitja percebre l'ajuda. Este document haurà de ser adjuntat quan es tracte de sol·licituds noves, quan s'haja produït un canvi de les dades bancàries facilitades en sol·licituds anteriors o quan la persona sol·licitant tinga diversos comptes donats d'alta, a fi d'especificar en quin compte desitja rebre l'ingrés de la present subvenció.  
  
2. En les sol·licituds es farà constar l'autorització expressa a la Consellería de Benestar Social, inclosa en l'apartat D) de la sol·licitud, perquè esta comprove les dades d'identitat de les persones sol·licitants per mitjà del Sistema de Verificació de Dades d'Identitat, de conformitat amb el que disposa el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
No obstant això, si l'interessat no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
3. Sense perjuí del que preveuen els apartats precedents, si de la comprovació efectuada resulta alguna discordança amb les dades facilitats pel mateix interessat, l'òrgan instructor estarà facultat per a realitzar les actuacions procedents per a aclarir-la.  
4. Tot això sense perjuí del que disposa l'article 35, apartat f, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual els ciutadans tenen dret a no presentar documents que ja es troben en poder de l'Administració actuant.  
  
Deu. Terminis de presentació  
1. El termini de presentació de sol·licituds serà des de l'endemà de la publicació de l'orde en el Diari Oficial de la Comunitat Valenciana fins al 15 de juny de 2015, inclusivament.  
2. No obstant això, si una vegada ateses en la seua totalitat les sol·licituds presentades dins del termini ordinari no s'ha esgotat el crèdit disponible, s'admetran i tramitaran, sense necessitat d'una nova convocatòria, aquelles sol·licituds presentades entre el 16 de juny i el 31 d'octubre de 2015, ambdós inclosos  
  
CAPÍTOL III  
Instrucció del procediment  
  
Onze. Esmena de la sol·licitud  
1. Rebudes les sol·licituds i incoat l'expedient, els òrgans instructors les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
2. Quan la sol·licitud no reunisca els requisits exigits o no s'acompanye la documentació que d'acord amb esta orde resulte exigible, es notificarà a la persona sol·licitant la causa que impedix la continuació del procediment, i se li requerirà perquè de conformitat amb l'article 71.1. de la Llei 30/1992, de 26 de novembre, en el termini de 10 dies, esmene la falta o acompanye els documents preceptius, amb indicació que, si no ho fa així, es considerarà que ha desistit de la seua petició, amb resolució prèvia que haurà de ser dictada en els termes que preveu l'article 42 de la precitada Llei.  
3. Es delega en la persona titular de la direcció territorial de la Consellería de Benestar Social la competència per a dictar la resolució a què fa referència l'apartat 2 d'esta base. La resolució indicarà expressament que s'adopta per delegació i es considerarà dictada per l'òrgan delegatori, esgotant la via administrativa.  
Contra la resolució es podrà interposar directament recurs davant de l'orde jurisdiccional contenciós administratiu en la forma, termini i condicions que determina la llei reguladora de l'esmentada jurisdicció.  
No obstant això, prèviament es podrà interposar, potestativament, recurs de reposició d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Dotze. Ordenació i instrucció.  
1. L'òrgan instructor a la vista de la documentació que es troba en l'expedient i de les obligacions que s'adquirisquen per la concessió de l'ajuda, podrà demanar informes dels organismes i entitats que es crega oportú i efectuar les comprovacions necessàries sobre l'exactitud de tot això.  
2. En tot cas, es requerirà informe de l'òrgan instructor en què conste que de la informació que es troba en el seu poder es desprén que els beneficiaris complixen tots els requisits necessaris per a accedir a les ajudes.  
  
CAPÍTOL IV  
Finalització del procediment  
  
Tretze. Comissió de valoració  
Als efectes previstos en l'article 22.1 de la Llei 38/2003, de 17 de novembre, General de Subvencions es nomena una Comissió de Valoració que estarà composta per:  
- La persona titular de la Subdirecció General de Servicis Socials i Menor, que actuarà com a president. Serà suplent una de les persones titulars de les direccions de servici de la Direcció General de Servicis Socials i Menor, segons l'orde d'antiguitat en el lloc de treball.  
  
- Les persones titulars caps de servici de la Direcció General de Servicis Socials i Menor, una dels quals actuarà com a secretari. Seran suplents les persones titulars de les corresponents direccions de secció, respecte de cada una de les direccions de servici en què s'integren.  
  
- Les persones titulars de les direccions territorials de Benestar Social, o les persones que designen en substitució, que tindran rang mínim de cap de servici.  
  
Catorze. Procediment de concessió  
1. La instrucció de les sol·licituds de les prestacions regulades en esta orde correspondrà al servici amb competència en matèria de protecció de menors de les direccions territorials de la Consellería de Benestar Social.  
2. Instruït l'expedient, el servici amb competència en matèria de protecció de menors de les direccions territorials de la Consellería de Benestar Social, emetrà un certificat en què es farà constar el nombre de sol·licituds i la suma de l'import que hauria de concedir-se a les que reunisquen els requisits, calculat d'acord amb el que disposa la base quinta.  
3. Reunida la Comissió de Valoració a què es referix la base anterior, si a la vista dels certificats aportats per les direccions territorials de Benestar Social, comprova que l'import total de les ajudes sol·licitades no supera el crèdit destinat a finançar-les, proposarà que les prestacions es concedisquen a totes les sol·licituds que complisquen els requisits establits.  
4. En el cas que el crèdit resulte insuficient, la Comissió de Valoració demanarà la totalitat de les sol·licituds i procedirà a valorar-les d'acord amb els criteris arreplegats en la base següent, i emetrà posteriorment una acta en què es farà constar la puntuació obtinguda per cada sol·licitud que complisca els requisits i la seua orde de prelació. Seguint l'esmentat orde proposarà per a cada sol·licitud l'import a concedir d'acord amb el que disposa la base anterior, fins que alguna d'elles no puga ser resolta favorablement per falta de crèdit.  
  
Quinze. Criteris per a la concessió de les ajudes  
1. Si el crèdit resulta insuficient per a cobrir la totalitat de l'import de les ajudes a concedir, la Comissió de Valoració ordenarà les sol·licituds d'acord amb el següent criteri de puntuació:  
Nombre de menors acollits en acolliment d'urgència-diagnòstic l'últim dia del termini de presentació de sol·licituds.  
Cap, sempre que la família estiga disponible: 30 punts.  
Un menor acollit: 60 punts.  
Dos menors acollits: 70 punts.  
Tres menors acollits: 80 punts.  
Quatre o més menors acollits: 100 punts.  
2. Als efectes del que disposa l'apartat anterior, si la valoració es realitza respecte de sol·licituds tramitades a l'empara del que disposa l'apartat 2 de la base deu, es prendrà com a últim dia del termini de presentació de sol·licituds el 31 d'octubre de 2015.  
3. En el cas d'igualtat de puntuació, les sol·licituds s'ordenaran de major a menor nombre de dies que el menor o menors en acolliment d'urgència i diagnòstic haja romàs en acolliment familiar en l'esmentada modalitat tècnica amb la família sol·licitant des de l'inici de l'acolliment vigent fins a l'últim dia del termini de presentació de sol·licituds. A este efecte, si hi haguera una pluralitat de menors acollits se sumarien els dies en acolliment de cada un d'ells. Els dies d'acolliment es computaran d'ofici per la Comissió de Valoració a partir de les dades que es troben en el fitxer «menors protecció».  
  
Setze. Resolució de les prestacions  
1. La preparació, aprovació i execució de les resolucions de concessió de prestacions econòmiques individualitzades d'acolliment familiar regulades en esta orde, així com la disposició de crèdits a favor del beneficiari i qualsevol facultat derivada de l'execució dels actes administratius descrits, es delega en la persona titular de la direcció territorial de la Consellería de Benestar Social que resulte competent territorialment.  
2. El termini màxim per a resoldre i notificar serà de tres mesos comptat des de la finalització del termini de presentació de les sol·licituds, sempre que la sol·licitud reunisca els requisits exigits i s'aporte tota la documentació requerida; en qualsevol altre cas, el còmput del termini s'iniciarà a partir del moment d'esmena de la sol·licitud.  
3. Transcorregut el termini abans mencionat sense que s'haja notificat resolució expressa els interessats, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera, i d'Organització de la Generalitat Valenciana, podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. No obstant això, si es desestimen totalment o parcialment sol·licituds per falta de consignació pressupostària, i després de la finalització del termini de resolució s'incrementen els crèdits destinats a finançar estes ajudes, estes sol·licituds exclusivament podran, sense necessitat de nova convocatòria, resoldre's i notificar-se en el termini de dos mesos comptats a partir de la data de publicació en el Diari Oficial de la Comunitat Valenciana, de la resolució de la persona titular de la Consellería de Benestar Social que done publicitat a este increment.  
  
Dèsset. Recursos.  
Les resolucions dictades per la persona titular de la direcció territorial de la Consellería de Benestar Social, a l'adoptar-se per delegació, indicaran expressament esta circumstància i es consideraran dictades per l'òrgan delegatori, esgotaran la via administrativa, i contra elles es podrà interposar potestativament recurs de reposició o bé acudir directament a l'orde jurisdiccional contenciós administratiu en la forma, termini i condicions que determina la llei reguladora de l'esmentada jurisdicció.  
  
CAPÍTOL V  
Del pagament i de la justificació de les ajudes  
  
Díhuit. Sistema de pagaments de les ajudes  
1. En el lliurament de transferències corrents per a les ajudes regulades en estes bases, se seguirà el règim de pagament anticipat.  
  
2. De conformitat amb el que disposa l'article 34 de la Llei 8/2014, de 26 de desembre, de Pressupostos de la Generalitat, per a l'exercici 2015, estes subvencions estan exceptuades del règim general de pagaments anticipats i exemptes de l'obligació de prestar garantia per al pagament anticipat, per la qual cosa es lliurarà de manera immediata, una vegada concedides, el 100 % del seu import.  
  
Dènou. Obligacions  
1. Els beneficiaris hauran d'observar les obligacions contingudes en l'article 14 de la Llei 38/2003, de 17 de novembre, General de Subvencions, i expressament estaran obligats a:  
a) Realitzar l'activitat o adoptar el comportament que fonamenta la concessió de l'ajuda.  
b) Acreditar davant de l'entitat concedent la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda.  
  
c) El sotmetiment a les actuacions de control financer que corresponen a la Intervenció General en relació amb les prestacions i ajudes concedides.  
d) Comunicar a l'entitat concedent l'obtenció de subvencions o ajudes per a la mateixa finalitat, procedents de qualssevol administració o ens públics o privats. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.  
2. L'incompliment d'alguna d'estes obligacions podrà donar lloc al desistiment sense efecte o minoració de la resolució de concessió i, si és el cas, al reintegrament, total o parcial, de les quantitats percebudes i a l'exigència de l'interés de demora des del moment del pagament.  
  
Vint. Forma i termini de justificació  
1. La Direcció Territorial de la Consellería de Benestar Social establirà l'adequat seguiment del gasto objecte de l'ajuda. Els beneficiaris estaran obligats a entregar, a requeriment d'aquells, aquells documents que siguen necessaris per a justificar l'adopció del comportament que fonamenta la concessió de la prestació.  
  
2. El compliment de la finalitat per a la qual es va concedir la subvenció s'entendrà justificat sempre que la persona beneficiària duga a terme els acolliments d'urgència i diagnòstic que li siguen proposats que es corresponguen amb la seua disponibilitat. Este aspecte serà comprovat d'ofici per l'òrgan concedent en un termini únic que finalitzarà el 31 de desembre de 2015.  
  
Vint-i-una. Desistiment sense efectes i minoració de les ajudes econòmiques  
1. Podran efectuar-se resolucions de desistiment sense efectes i minoració de les ajudes concedides i, si és el cas, reintegrament de les quantitats indegudament percebudes, en els supòsits següents:  
a) De conformitat amb el que disposa l'article 47.8 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana, tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió. En particular, si el beneficiari deixa en suspens la seua disponibilitat per a realitzar acolliments d'urgència-diagnòstic o es constata que esta disponibilitat no existix, es minorarà l'ajuda en la part proporcional al nombre de dies del segon semestre de 2015 en què no es complisca el requisit de disponibilitat.  
  
b) Serà procedent el reintegrament de les quantitats rebudes, en els supòsits i formes previstos en l'article 37 de la Llei 38/2003, de 17 de novembre, General de Subvencions.  
2. Així mateix, si algun dels beneficiaris renuncia a la subvenció o es minora l'import de l'ajuda, l'òrgan concedent acordarà, sense necessitat d'una nova convocatòria, la concessió de la subvenció a la primera sol·licitud no atesa favorablement per falta de crèdit i a les següents, segons l'orde de prelació establit per la Comissió de Valoració, fins a esgotar el crèdit, sempre que amb la renúncia o minoració s'haja alliberat crèdit suficient per a concedir, almenys, la primera de les sol·licituds no ateses.  
3. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.  
4. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes ajudes caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Per al desistiment sense efectes i minoració de les ajudes econòmiques, la Direcció Territorial de la Consellería de Benestar Social garantirà, en tot cas, el dret de l'interessat a l'audiència.  
6. El termini per a resoldre i notificar la resolució en el procediment de reintegrament serà de sis mesos comptats a partir que s'inicie el procediment.